Etelä-Amerikka-aiheiden rinnalle syntyi saman­ai­kai­ses­ti kiin­nos­tus sovel­ta­vaan ant­ro­po­lo­gi­aan, joka onkin joh­dat­ta­nut Suomalaisen nykyi­sel­le työ­ural­leen. Ensimmäinen työ­har­joit­te­lu oli Aalto-yli­opis­tos­sa osana MIND-tut­ki­mus­ryh­mää, joka selvitti nuorten suh­tau­tu­mis­ta pyö­räi­ly­ky­pä­rän käyt­tä­mi­seen. Tilaajana oli Liikenteen tur­val­li­suus­vi­ras­to Trafi. Työparikseen Suomalainen sai teollisen muotoilun opis­ke­li­jan, jonka kanssa yhdessä he saivat kokeilla kesän ajan erilaisia keinoja kerätä tietoa ja oppia kokei­lus­ta.



Harjoit­te­lu oli ensim­mäi­nen kosketus käyt­tä­jä­tut­ki­muk­seen. Se opetti sovel­ta­maan kerättyä tietoa, rapor­toi­maan tulok­sis­ta sekä eri­tyi­ses­ti lisää siitä, miten oman idean saa toteu­tet­tua kon­kreet­ti­seen muotoon. Tukikohtana MIND-ryhmällä oli Aalto-yli­opis­ton Design Factory, ja siellä kokei­le­vat mene­tel­mät olivat kaikessa läsnä.



Aallon lisäksi työ­har­joit­te­lu­ko­ke­mus­ta kertyi myös täysin eri­lai­sis­ta teh­tä­vis­tä Argentiinassa ympä­ris­tö­jär­jes­tö Acudessa. Järjestö auttoi kouluja opet­ta­maan lapsille luonnosta ja sen suojelun tär­key­des­tä, ja monesti har­joit­te­li­jat pääsivät yhdessä esi­mer­kik­si istut­ta­maan puita lasten kanssa. Etelä-Amerikka jäi taakse kun soveltava pal­ve­lu­muo­toi­lu vei men­nes­sään, mutta rakkaus man­te­ree­seen elää edelleen. Suomalainen pitää mah­dol­li­se­na, että palaa vielä jonain päivänä alueelle.



Aalto-yli­opis­toon Suomalainen palasi uudelleen vaihto-opis­ke­lu­jen jälkeen, ilmoit­tau­dut­tu­aan Design Factoryn jär­jes­tä­mäl­le Product Development Project ‑kurssille. Yhdessä tiimin kanssa Suomalainen pääsi kehit­tä­mään Helsingin kaupungin yllä­pi­tä­mien Pyöräkeskusten uusia kehi­tys­suun­tia. Monia­lai­nen tiimityö sekä tuo­te­ke­hi­tyk­sen prosessit ja mene­tel­mät olivat kurssin kantavia teemoja. Suomalaisen vah­vuuk­sik­si muo­dos­tui­vat ant­ro­po­lo­gi­sen taustan takia käyt­tä­jä­läh­töi­syys ja käyt­tä­jien ymmärrys.



Siir­ty­mi­nen työ­elä­mään johdatti jälleen käyt­tä­jä­tut­ki­muk­sen pariin, kun Suomalainen pääsi val­mis­tu­mi­sen kyn­nyk­sel­lä har­joit­te­li­jak­si Ylelle. Soveltavan etno­gra­fian lisäksi tehtäviin kuului käyt­tä­jä­tut­ki­muk­sen tekeminen uutisten verk­ko­pal­ve­luil­le. Lisäksi työssä pääsi seu­raa­maan Yle Uutisten käyt­tä­jien arki­päi­vää ja sitä, miten media siihen vaikuttaa. Tietoa kerättiin käy­tet­tä­vyys­tes­tauk­sen, havain­noin­nin, kyse­ly­tut­ki­muk­sen ja ryh­mä­haas­tat­te­lu­jen myötä. Valmistuttuaan Suomalainen pal­kat­tiin vielä ylei­sö­tut­ki­jak­si puolen vuoden pestiin.